ครัวบ้านไทร
วันนี้เราพาเพื่อน ๆ มาชิมร้านอาหารชานเมืองกันบ้าง ร้านนี้อยู่แถวพุทธมณฑลสาย 2 ค่ะ 
การเดินทางเราก็มากันทางถนนใหญ่ พุทธมณฑลสาย 2 เสร็จปุ๊บ ก็หาทางกลับรถนะ อันแรกเลย แล้วมองป้ายร้าน ใหญ่เห็นชัดเจน แล้วก็เลี้ยวซายเข้าร้านมาเลยย

ร้านนี้มีที่จอดรถกว้างขวาง จอดได้ทั้งริมถนนในซอย และในลานจอดที่มีที่จอดมากกว่า 20คันค่ะ
เดินเข้าร้านมา ครัวบ้านไทรดูท่าจะเป็นร้านเก่าแก่ ป้ายเขียนเลย เปิดมากกว่า 30ปี ดูขลังจริง
บรรยากาศภายในร้านดูร่มรื่น ต้นไม้เยอะ มีที่นั่งหลายโต้ะค่ะ กว้างขวาง โล่งโปร่ง ไม่อึดอัด 
พนักงานเยอะ มีแต่สาว ๆ กระโปรงสั้น 555+ หนุ่ม ๆ คงชอบ 
เปิดเมนูมา เน้นเป็นอาหารไทย หลากหลายมากก ราคาย่อมเยา คุ้มค่าราคาสุด ๆ
วันนี้เรามาแนะนำ สามเมนู
คือ ขาหมูทอดเยอรมัน 
ขาหมูโต ใหญ่มาก ทอดมาเหลืองทอง กรอบสุด ๆ มีน้ำจิ้มให้เลือก สามอย่าง เป็นซีอิ้วหวานดำ ซีฟู้ด แล้วก็ซอสพริก ขาหมูเนื้อนุ่ม หนังกรอบ มันน้อย ทอดแบบไร้มันค่ะ กินได้เยอะหน่อย ไม่เลี่ยน รสชาติกลมกล่อมดีแล้ว ไม่จิ้มน้ำจิ้มก็ได้
ทอดมันปลากราย
ปลายกรายแน่นดี เนื้อเหนียว หนึบ ๆ รสชาติจัดจ้าน ไม่มีก้าง เข้มข้น ไม่คาวค่ะ หอม ใช้ได้
ทอดมันกุ้ง
ทอดมันกุ้ง ทอดกรอบ ๆ แป้งค่อนข้างเยอะ แต่ยังได้รสชาติกุ้งอยู่ ไม่เละ เหนียว นุ่ม จิ้มน้ำจิ้มบ๊วยเจี่ย หวาน ๆ อร่อยใช้ได้ เมนูนี้เราชอบ
ราคาของร้านนี้ อย่างที่บอก คุ้มค่าค่ะ 
ตกหัวละ ไม่ถึง 200บาท คุ้มค่า ทั้งปริมาณ คุณภาพ และรสชาติ ชวนเพื่อน ๆ มาลองชิมกัน
